text:
 |
 52013PC0192
 Priekšlikums EIROPAS PARLAMENTA UN PADOMES REGULA, ar ko groza Padomes Regulu (EK) Nr. 1225/2009 par aizsardzību pret importu par dempinga cenām no valstīm, kas nav Eiropas Kopienas dalībvalstis, un Padomes Regulu (EK) Nr. 597/2009 par aizsardzību pret subsidētu importu no valstīm, kas nav Eiropas Kopienas dalībvalstis /* COM/2013/0192 final - 2013/0103 (COD) */
 PASKAIDROJUMA RAKSTS
 1. PRIEKŠLIKUMA KONTEKSTS
 Priekšlikuma pamatojums un mērķi
 Priekšlikums attiecas uz grozījumiem
 Regulā (EK) Nr. 1225/2009 (“antidempinga pamatregula”) un Regulā
 (EK) Nr. 597/2009 (“antisubsidēšanas pamatregula”). Ņemot
 vērā apstākli, ka kopš 1995. gada, kad pabeigta Urugvajas
 sarunu kārta, abas regulas nav būtiski grozītas, un ņemot
 vērā secinājumus, kas gūti izvērtējuma
 pētījumā par šo instrumentu darbību, ir ierosināts
 atjaunināt un modernizēt minētos instrumentus.
 Vispārīgais konteksts
 Līguma par Eiropas Savienības
 darbību 207. pantā cita starpā paredzēti
 pasākumi, kas ieviešami, lai aizsargātu tirdzniecību,
 piemēram, pasākumi, kas veicami dempinga vai subsīdiju
 gadījumā.
 Spēkā esošie noteikumi
 priekšlikuma jomā
 Iepriekš minētās Padomes regulas.
 Atbilstība pārējiem ES
 politikas virzieniem un mērķiem
 Priekšlikums nav pretrunā Savienības
 politikai vai mērķiem.
 2. APSPRIEŠANĀS AR
 IEINTERESĒTAJĀM PERSONĀM UN IETEKMES NOVĒRTĒJUMU
 REZULTĀTI
 Apspriešanās ar
 ieinteresētajām personām
 Ieinteresētajām personām, uz
 kurām attiecas šis priekšlikums, bija iespēja piedalīties
 sabiedriskajā apspriešanā, kas notika no 2012. gada
 aprīļa līdz jūlijam. No 2012. gada oktobra
 sabiedriskās apspriešanas rezultātu kopsavilkums ir bijis pieejams
 Tirdzniecības ĢD tīmekļa vietnē.
 Ekspertu atzinumu pieprasīšana un
 izmantošana
 Izvērtējuma pētījums par
 ES antidempinga un antisubsidēšanas instrumentu darbību tika pabeigts
 2012. gada sākumā, un kopš minētā laika ir bijis
 pieejams Tirdzniecības ĢD tīmekļa vietnē.
 Ietekmes novērtējums
 Ņemot vērā rezultātus, kas
 izriet no sabiedriskās apspriešanā un izvērtējuma
 pētījuma, un Komisijas bagātīgo pieredzi ar minēto
 instrumentu izmantošanu, 2012. gada rudenī veikta ietekmes
 novērtēšana. Ietekmes novērtējuma ziņojumā
 noteiktas problēmas, kas saistītas ar tirdzniecības
 aizsardzības instrumentu darbību, un ierosināti vairāki
 risinājumi. Ietekmes novērtējuma padome 2012. gada
 decembrī izskatīja ziņojumu un sniedza labvēlīgu
 atzinumu, izvirzot nosacījumu, ka ziņojumā tiks veikti daži
 labojumi. Kopš minētā laika ziņojums ir pārskatīts un
 pabeigts. Vēlamie risinājumi ir šā priekšlikuma pamats.
 3. PRIEKŠLIKUMA JURIDISKIE
 ASPEKTI
 Ierosināto pasākumu kopsavilkums
 Lai vairākās jomās uzlabotu
 antidempinga pamatregulu un antisubsidēšanas pamatregulu, ir
 ierosināts tās grozīt. Pārredzamību un
 prognozējamību uzlabos, nodrošinot, ka ieinteresētās
 personas divas nedēļas pirms pagaidu pasākumu noteikšanas tiks
 informētas par to, ka šādus pasākumus noteiks. Turklāt
 ieinteresētajām personām dos garantiju, ka pasākumus
 šajā divu nedēļu laikposmā nenoteiks.
 Ieinteresētajām personām nosūtīs apsvērumu
 kopsavilkumu, uz kuru pamata plānots noteikt pasākumus, un tām
 būs iespēja sniegt piezīmes par dempinga un kaitējuma
 starpību aprēķiniem. Turklāt, ja ir nolemts nenoteikt
 pagaidu pasākumus, bet turpināt izmeklēšanu,
 ieinteresētās personas divas nedēļas pirms pasākumu
 noteikšanas galīgā termiņa tiks informētas par nodomu
 nenoteikt šādus pasākumus.
 Attiecībā uz iespējamu
 pretdarbību pret Savienības ražotājiem, kuri apsver antidempinga
 un/vai antisubsidēšanas sūdzības iesniegšanu, šādus draudus
 var uzskatīt par īpašiem apstākļiem, kas pamato
 izmeklēšanas sākšanu ex officio. Turklāt, ja
 izmeklēšanas sāktas ex officio, ir ierosināts noteikt
 pienākumu Savienības ražotājiem procedūrā sadarboties.
 Attiecībā uz instrumentu
 efektivitāti ir ierosināts svītrot mazākā
 maksājuma noteikumu šādos gadījumos: apiešana, strukturālo
 traucējumu konstatēšana izejvielu tirgū un subsidēšana.
 Attiecībā uz pārskatīšanām ir ierosināts
 atmaksāt maksājumus, kas iekasēti termiņbeigu
 pārskatīšanas izmeklēšanā, kuras rezultāts ir
 pasākumu atcelšana.
 Visbeidzot ir vairākas jomas, kurās
 ir ierosināts sistematizēt konkrētu praksi, kas izriet no
 pēdējos gados pasludinātajiem ES Tiesas vai PTO nolēmumiem.
 Tas attiecas uz Savienības ražošanas nozares definīciju, sekām
 ražotājiem eksportētājiem, kuriem sākotnējā
 izmeklēšanā nav konstatēts dempings vai konstatēts
 minimālais dempings, apstākļu maiņas jautājuma
 risināšana pārskatīšanas izmeklēšanā, kārtība,
 kādā risina saistīto uzņēmumu jautājumu
 pretapiešanas izmeklēšanās, importa reģistrēšanas
 nosacījumi un Savienības ražotāju izlases izvēles pamats.
 Juridiskais pamats
 Līguma par Eiropas Savienības
 darbību 207. pants.
 Subsidiaritātes princips
 Priekšlikums ir Savienības
 ekskluzīvā kompetencē. Tāpēc subsidiaritātes
 principu nepiemēro.
 Proporcionalitātes princips
 Priekšlikums ir saskaņā ar
 proporcionalitātes principu šādu iemeslu dēļ.
 Rīcības forma ir aprakstīta
 iepriekš minētajās pamatregulās un neparedz valstu lēmumus.
 Priekšlikums neietver finansiālā vai
 administratīvā sloga palielinājumu Savienībai, valstu
 valdībām, reģionālajām un vietējām
 iestādēm, uzņēmējiem un iedzīvotājiem.
 Tomēr to maksājumu atmaksu, kas iekasēti notiekošajā
 termiņbeigu pārskatīšanā, ja šādas termiņbeigu
 pārskatīšanas rezultātā pasākumi netiek
 pagarināti, veic valstu muitas dienesti. Papildu darba slodzi muitas
 dienestiem uzskata par mazu un proporcionālu priekšlikuma mērķim
 uzlabot instrumentu taisnīgumu.
 Mazākā maksājuma noteikuma
 nepiemērošana gadījumos, kuros konstatē apiešanu,
 strukturālos traucējumus izejvielu tirgū un subsidēšanu, ir
 proporcionāla papildu vajadzībai aizsargāt tirdzniecību
 šādās situācijās.
 Juridisko instrumentu izvēle
 Ierosinātais juridiskais instruments:
 regula.
 Citi instrumenti nebūtu piemēroti
 šādu iemeslu dēļ.
 Iepriekšminētās pamatregulas
 neparedz alternatīvas.
 4. IETEKME UZ BUDŽETU
 Priekšlikums ietekmē Savienības
 budžetu. Mazākā maksājuma noteikuma nepiemērošana
 konkrētos apstākļos dažos gadījumos izraisīs
 lielākus maksājumu līmeņus un tādējādi
 sekmēs ieņēmumu pieaugumu. Maksājumu atmaksa
 gadījumos, kad pasākumus izbeidz pēc termiņbeigu
 pārskatīšanas, ir izdevumi Savienības budžetā. Ir ļoti
 grūti aprēķināt ieņēmumus vai izdevumus, jo tie
 ir atkarīgi no apstākļiem katrā atsevišķā
 gadījumā.
 Ierosinātie grozījumi tiesību
 aktos paredz arī dažas pārmaiņas praksē. Tie
 neietekmēs budžetu, bet ieviesīs pārmaiņas darba
 kārtībā (piemēram, iepriekšēja izpaušana, iepriekšējs
 paziņojums, kopsavilkuma dokuments). MVU palīdzības dienesta
 (skaidrojumi paziņojumā) modernizēšanai ir ietekme uz resursiem,
 un tā izklāstīta pievienotājā tiesību akta
 finanšu pārskatā.
 5. IZVĒLES ELEMENTI
 Nepiemēro.
 2013/0103 (COD)
 Priekšlikums
 EIROPAS PARLAMENTA UN PADOMES REGULA,
 ar ko groza Padomes Regulu (EK) Nr. 1225/2009
 par aizsardzību pret importu par dempinga cenām no valstīm, kas
 nav Eiropas Kopienas dalībvalstis, un Padomes Regulu (EK) Nr. 597/2009
 par aizsardzību pret subsidētu importu no valstīm, kas nav
 Eiropas Kopienas dalībvalstis
 EIROPAS PARLAMENTS UN EIROPAS
 SAVIENĪBAS PADOME,
 ņemot
 vērā Līgumu par Eiropas Savienības darbību un jo
 īpaši tā 207. panta 2. punktu,
 ņemot
 vērā Eiropas Komisijas priekšlikumu,
 pēc
 leģislatīvā akta projekta nosūtīšanas valstu
 parlamentiem,
 saskaņā
 ar parasto likumdošanas procedūru,
 tā kā:
 (1) Kopīgie noteikumi par
 aizsardzību pret importu par dempinga cenām un subsidētu importu
 no valstīm, kas nav Eiropas Savienības dalībvalstis, ir
 attiecīgi ietverti Padomes 2009. gada 30. novembra Regulā
 (EK) Nr. 1225/2009 par aizsardzību pret importu par dempinga
 cenām no valstīm, kas nav Eiropas Kopienas dalībvalstis[1], un Padomes 2009. gada 11. jūnija
 Regulā (EK) Nr. 597/2009 par aizsardzību pret subsidētu
 importu no valstīm, kas nav Eiropas Kopienas dalībvalstis[2] (turpmāk kopā
 “regulas”). Regulas sākotnēji pieņemtas 1995. gadā
 pēc tam, kad tika pabeigta Urugvajas sarunu kārta. Ņemot
 vērā to, ka kopš minētā laika regulās ir izdarīti
 vairāki grozījumi, Padome skaidrības un praktiskuma labad 2009. gadā
 nolēma regulas kodificēt.
 (2) Lai gan regulas ir
 grozītas, kopš 1995. gada šo instrumentu darbība pašos pamatos
 nav pārskatīta. Rezultātā Komisija 2011. gadā
 sāka regulu pārskatīšanu, lai cita starpā 21. gadsimta
 sākumā labāk atspoguļotu uzņēmēju
 vajadzības.
 (3) Ievērojot
 pārskatīšanas rezultātus, būtu jāgroza konkrēti
 regulas noteikumi, lai uzlabotu pārredzamību un
 prognozējamību, paredzētu efektīvus pasākumus
 cīņai pret pretdarbību, uzlabotu efektivitāti un izpildi un
 optimizētu pārskatīšanas praksi. Turklāt regulās
 būtu jāietver konkrēta prakse, kas pēdējos gados
 piemērota antidempinga un antisubsidēšanas izmeklēšanās.
 (4) Lai uzlabotu antidempinga un
 antisubsidēšanas izmeklēšanu pārredzamību un
 prognozējamību, personas, uz kurām attiecas pagaidu antidempinga
 un kompensācijas pasākumu noteikšana, jo īpaši
 importētāji, būtu jāinformē par šādu
 pasākumu gaidāmo noteikšanu. Paredzētajam termiņam
 būtu jāatbilst laikposmam no īstenošanas akta projekta
 iesniegšanas antidempinga komitejā, kas izveidota saskaņā ar
 Regulas (EK) Nr. 1225/2009 15. pantu, un antisubsidēšanas
 komitejā, kas izveidota saskaņā ar Regulas (EK) Nr. 597/2009
 25. pantu, līdz šā akta pieņemšanai Komisijā. Šis
 laikposms ir noteikts Regulas (ES) Nr. 182/2011 3. panta 3. punktā.
 Turklāt izmeklēšanās, kurās nav lietderīgi noteikt
 pagaidu pasākumus, ir vēlams, lai ieinteresētās personas
 pietiekami savlaicīgi tiktu informētas par pasākumu
 nenoteikšanu.
 (5) Būtu jāpiešķir
 īss termiņš, kurā eksportētāji vai ražotāji pirms
 pagaidu pasākumu noteikšanas varētu pārbaudīt
 aprēķinus par tiem piemērojamo individuālo dempinga vai
 subsīdijas starpību. Tādējādi aprēķinu
 kļūdas varētu labot pirms pasākumu noteikšanas.
 (6) Lai nodrošinātu
 efektīvus pasākumus cīņai pret pretdarbību,
 Savienības ražotājiem būtu jāspēj paļauties uz
 regulām, nebaidoties no trešo personu pretdarbības. Spēkā
 esošie noteikumi īpašos apstākļos paredz sākt
 izmeklēšanu, ja nav saņemta sūdzība, bet ir pietiekami
 pierādījumi par dempingu, kompensējamām
 subsīdijām, kaitējumu un cēloņsakarību.
 Pretdarbības draudi būtu jāpieskaita šādiem īpašajiem
 apstākļiem.
 (7) Ja izmeklēšana nav
 sākta sūdzības dēļ, būtu jāuzliek
 Savienības ražotājiem pienākums sniegt vajadzīgo
 informāciju, lai izmeklēšana varētu noritēt un tajā
 tiktu sniegta pietiekama informācija izmeklēšanas veikšanai šādu
 pretdarbības draudu gadījumā.
 (8) Trešās valstis arvien
 vairāk ietekmē izejvielu tirdzniecību, lai paturētu
 izejvielas šajās valstīs par labu iekšzemes pakārtotajiem
 lietotājiem, piemēram, ieviešot eksporta nodokļus vai
 īstenojot dubulto cenu shēmas. Rezultātā izejvielu izmaksas
 nenosaka parastie tirgus spēki, kas atspoguļo piedāvājumu
 un pieprasījumu pēc konkrētās izejvielas. Šāda
 iejaukšanās rada papildu tirdzniecības traucējumus.
 Rezultātā Savienības ražotājiem kaitē ne tikai dempings
 — salīdzinājumā ar pakārtotajiem ražotājiem
 trešajās valstīs, kurās tiek īstenota šāda prakse, tie
 cieš arī no papildu tirdzniecības traucējumiem. Lai
 pienācīgi aizsargātu tirdzniecību, šādos
 strukturālo traucējumu gadījumos izejvielu tirgū
 nepiemēro mazākā maksājuma noteikumu.
 (9) Principā
 saskaņā ar LESD 107. panta 1. punktu Savienībā ir
 aizliegtas kompensējamas subsīdijas. Tāpēc
 kompensējamas subsīdijas, ko piešķir trešās valstis,
 īpaši traucē tirdzniecību. Laika gaitā Komisijas
 atļautais valsts atbalsta apjoms pastāvīgi samazinājies.
 Tādējādi attiecībā uz antisubsidēšanas
 instrumentu mazākā maksājuma noteikumu vairs nevajadzētu
 piemērot importam no valsts/valstīm, kas iesaistīta(-as)
 subsidēšanā.
 (10) Lai optimizētu
 pārskatīšanas praksi, izmeklēšanā iekasētie
 maksājumi būtu jāatmaksā importētājiem, ja
 pasākumi pēc termiņbeigu pārskatīšanas
 izmeklēšanas beigām netiek pagarināti. Tas ir lietderīgi,
 ja nosacījumi, kas vajadzīgi pasākumu turpināšanai,
 izmeklēšanas laikposmā nav konstatēti.
 (11) Regulās būtu
 jāietver konkrēta prakse, kas pēdējos gados piemērota
 antidempinga un antisubsidēšanas izmeklēšanās.
 (12) Savienības ražošanas
 nozari vairs nevajadzētu definēt, atsaucoties uz procedūras
 sākšanas robežvērtībām, kas noteiktas regulās.
 (13) Ja sākotnējā izmeklēšanā
 konstatē, ka dempinga vai subsīdijas starpības ir mazākas
 par minimuma robežvērtībām, tā būtu
 nekavējoties jāizbeidz attiecībā uz
 eksportētājiem, uz kuriem neattieksies turpmākās
 pārskatīšanas izmeklēšanas.
 (14) Antidempinga un
 antisubsidēšanas pārskatīšanas izmeklēšanās būtu
 jābūt iespējai mainīt metodiku salīdzinājumā
 ar izmeklēšanu, kuras rezultātā noteikts pasākums, lai
 nodrošinātu, ka dažādās izmeklēšanās, kuras tiek
 veiktas konkrētajā laikā, cita starpā tiktu izmantota
 saskaņota metodika. Tas jo īpaši rada iespēju mainīt
 metodiku, kas laika gaitā situācijas pārmaiņu dēļ
 tiek pārskatīta.
 (15) Ja ir izpildīti
 nosacījumi, lai sāktu pretapiešanas izmeklēšanu, imports visos
 gadījumos būtu jāreģistrē.
 (16) Pretapiešanas
 izmeklēšanās šķiet ieteicams atcelt nosacījumu, ka, lai
 saņemtu atbrīvojumu no reģistrācijas vai
 paplašinātajiem maksājumiem, attiecīgā ražojuma
 ražotāji nedrīkstētu būt saistīti ar ražotājiem,
 uz kuriem attiecas sākotnējie pasākumi. Tas ir tāpēc,
 ka, kā liecina pieredze, dažkārt tiek konstatēts, ka
 attiecīgā ražojuma ražotāji nav iesaistīti apiešanas
 praksē, bet ir saistīti ar ražotāju, uz kuru attiecas
 sākotnējie pasākumi. Šādos gadījumos nevajadzētu
 liegt atbrīvojumu ražotājam, pamatojoties tikai uz to, ka
 uzņēmums ir saistīts ar ražotāju, uz kuru attiecas
 sākotnējie pasākumi. Turklāt, ja apiešanas prakse tiek
 īstenota Savienībā, apstāklis, ka importētāji ir
 saistīti ar ražotājiem, uz kuriem attiecas pasākumi,
 nevajadzētu būt izšķirošam, lai noteiktu, vai
 importētājam var piešķirt atbrīvojumu.
 (17) Ja Savienības
 ražotāju skaits ir tik liels, ka ir jāveic atlase, ražotāju
 izlase būtu jāveido no visiem ražotājiem Savienībā,
 nevis tikai no ražotājiem, kuri iesnieguši sūdzību.
 (18) Veicot Savienības
 interešu novērtēšanu, iespēja sniegt piezīmes būtu
 jādod visiem ražotājiem Savienībā, nevis tikai
 ražotājiem, kuri iesnieguši sūdzību.
 (19) Tāpēc būtu
 attiecīgi jāgroza Regula (EK) Nr. 1225/2009 un Regula (EK)
 Nr. 597/2009,
 IR PIEŅĒMUŠI ŠO REGULU.
 1. pants
 Regulu (EK) Nr. 1225/2009
 groza šādi.
 1. 4. panta
 1. punkta ievadfrāzi aizstāj ar šādu:
 “1. Šajā
 regulā ar terminu “Savienības ražošanas nozare” saprot
 līdzīgo ražojumu ražotāju kopumu Savienībā vai
 arī tos ražotājus, kuru kopējais saražoto līdzīgo
 ražojumu apjoms ir lielākā daļa no šo ražojumu kopējās
 produkcijas Savienībā, izņemot gadījumus, kad:”
 2. 6. pantam
 pievieno šādu 10. punktu:
 “10. Savienības
 līdzīgā ražojuma ražotāju pienākums ir sadarboties
 procedūrās, kas sāktas saskaņā ar 5. panta 6. punktu.”
 3. 7. pantu groza šādi:
 a) 1. punktam
 pievieno šādu teikumu:
 “Pagaidu
 maksājumus nepiemēro divas nedēļas pēc tam, kad
 saskaņā ar 19.a pantu ieinteresētajām personām
 nosūtīta informācija. Šādas
 informācijas sniegšana neskar turpmākus
 lēmumus, ko var pieņemt Komisija.”
 b) 2. punktu aizstāj
 ar šādu:
 “Pagaidu
 antidempinga maksājuma apmērs nepārsniedz provizoriski noteikto
 dempinga starpību. Tam vajadzētu būt mazākam par dempinga
 starpību, ja šāds mazāks maksājums būtu
 pienācīgs, lai novērstu kaitējumu Savienības ražošanas
 nozarei, ja vien attiecīgajā eksportētājvalstī
 attiecībā uz attiecīgo ražojumu nav konstatēti
 strukturālie traucējumi izejvielu tirgū.”
 4. 9. pantu
 groza šādi:
 a) 3. punktu
 aizstāj ar šādu:
 “3. Ja
 procedūra ir sākta, ievērojot 5. panta 9. punktu,
 kaitējumu parasti uzskata par nenozīmīgu, ja attiecīgā
 importa apjoms ir mazāks par 5. panta 7. punktā
 norādītajiem apjomiem. Šādu procedūru izbeidz
 nekavējoties, ja konstatē, ka dempinga starpība ir mazāka
 par 2 %, izteikta procentos no eksporta cenas.”
 b) 4. punkta
 pēdējo teikumu aizstāj ar šādu:
 “Antidempinga
 maksājuma apmērs nepārsniedz noteikto dempinga starpību.
 Tas ir mazāks par dempinga starpību, ja šāds mazāks
 maksājums būtu pienācīgs, lai novērstu kaitējumu
 Savienības ražošanas nozarei, ja vien attiecīgajā
 eksportētājvalstī attiecībā uz attiecīgo ražojumu
 nav konstatēti strukturālie traucējumi izejvielu tirgū.”
 5. 11. pantu
 groza šādi:
 a) 5. punktā
 pievieno šādu daļu:
 “Ja pēc
 izmeklēšanas, ko veic saskaņā ar 2. punktu, pasākumu
 vairs nepiemēro, visus iekasētos maksājumus no šādas
 izmeklēšanas sākšanas dienas atmaksā ar nosacījumu, ka
 atmaksu pieprasa valsts muitas dienesti un ka šie muitas dienesti to piešķir
 saskaņā ar Savienības tiesību aktiem, kas piemērojami
 muitas jomā attiecībā uz maksājuma atmaksāšanu vai
 atlaišanu. Valsts muitas dienesti, veicot šādu atmaksu, neveic procentu
 maksājumus.”
 b) 9. punktu
 svītro.
 6. 13. pantu
 groza šādi:
 a) 3. punkta
 otro teikumu aizstāj ar šādu:
 “Izmeklēšanu sāk pēc
 konsultācijām ar Padomdevēju komiteju, pieņemot Komisijas
 regulu, kurā ir arī norādījums muitas dienestiem
 reģistrēt importu saskaņā ar 14. panta 5. punktu
 vai arī pieprasīt garantijas.”
 b) 4. punkta
 pirmo daļu aizstāj ar šādu:
 “Importu
 nereģistrē saskaņā ar 14. panta 5. punktu un tam
 nepiemēro pasākumus, ja importētos ražojumus tirgo
 uzņēmumi, kuri izmanto atbrīvojumus. Atbrīvojumu
 pieprasījumus, kas pienācīgi pamatoti ar
 pierādījumiem, iesniedz termiņos, kas noteikti Komisijas
 regulā, ar kuru sāk izmeklēšanu. Ja apiešanas prakse, process
 vai darbs notiek ārpus Savienības, atbrīvojumus var
 piešķirt tiem attiecīgā ražojuma ražotājiem, par kuriem
 konstatēts, ka tie nav iesaistīti šā panta 1. un 2. punktā
 definētajā apiešanas praksē. Ja apiešanas prakse, process vai darbs
 notiek Savienībā, atbrīvojumus var piešķirt tiem
 importētājiem, kuri var pierādīt, ka tie nav
 iesaistīti šā panta 1. un 2. punktā definētajā
 apiešanas praksē.”
 7. 17. panta
 1. punktu aizstāj ar šādu:
 “1. Ja ir daudz
 Savienības ražotāju, eksportētāju vai
 importētāju, ražojuma veidu vai darījumu, izmeklēšanu var
 attiecināt tikai uz pieņemamu personu, ražojumu vai darījumu
 skaitu, ko nosaka, izmantojot statistiski derīgas izlases, kuras
 izveidotas, pamatojoties uz atlases laikā pieejamo informāciju, vai
 ar vislielāko ražošanas apjoma, pārdošanas vai eksporta
 reprezentatīvo daudzumu, ko, sapratīgi spriežot, ir iespējams
 izmeklēt atvēlētajā termiņā. ”
 8. Aiz 19. panta iekļauj šādu pantu:
 “19.a pants
 Informācija par pagaidu pasākumiem
 1.
 Savienības ražotāji, importētāji un
 eksportētāji un to pārstāvju apvienības, un
 eksportētājvalsts pārstāvji var pieprasīt
 informāciju par pagaidu maksājumu plānoto noteikšanu. Šādas informācijas pieprasījumus
 iesniedz rakstiski termiņā, kas noteikts paziņojumā par
 procedūras sākšanu. Minētajām
 personām sniedz šādu informāciju vēlākais divas
 nedēļas pirms termiņa beigām, kas attiecībā uz
 pagaidu maksājumu noteikšanu minēts 7. panta 1. punktā. Šādā informācijā ietver:
 a) tikai
 informācijas nolūkā — ierosināto maksājumu kopsavilkumu,
 un
 b)
 informāciju par dempinga starpības aprēķiniem un
 pienācīgu starpību, kas novērstu kaitējumu
 Savienības ražošanas nozarei, pienācīgi ņemot
 vērā vajadzību ievērot konfidencialitātes
 pienākumus, kas ietverti 19. pantā. Ieinteresētajām
 personām ir trīs darba dienu termiņš, kurā sniegt
 piezīmes par aprēķinu pareizību.
 2. Ja netiek paredzēts noteikt pagaidu maksājumus, bet tiek
 paredzēts turpināt izmeklēšanu, ieinteresētās personas
 divas nedēļas pirms termiņa beigām, kas attiecībā
 uz pagaidu maksājumu noteikšanu minēts 7. panta 1. punktā,
 informē par maksājumu nenoteikšanu.”
 9. 21. panta 2. punktu aizstāj ar šādu:
 “2. Lai
 iestādes, pieņemot lēmumu par to, vai pasākumu noteikšana
 ir vai nav Savienības interesēs, varētu ņemt vērā
 visus viedokļus un informāciju, paziņojumā par antidempinga
 izmeklēšanas sākšanu noteiktajā termiņā
 Savienības ražotāji, importētāji un to pārstāvju
 apvienības, reprezentatīvie lietotāji un patērētāju
 pārstāvju organizācijas var informēt par sevi un iesniegt
 informāciju Komisijai. Šādu informāciju vai attiecīgu
 tās kopsavilkumu dara pieejamu pārējām šajā pantā
 minētajām personām, un tām ir tiesības atbildēt
 uz šo informāciju.”
 2. pants
 Regulu (EK) Nr. 597/2009 groza šādi.
 1. 9. panta
 1. punkta ievadfrāzi aizstāj ar šādu:
 “1. Šajā
 regulā ar terminu “Savienības ražošanas nozare” saprot
 līdzīgo ražojumu ražotāju kopumu Savienībā vai
 arī tos ražotājus, kuru kopējais saražoto līdzīgo
 ražojumu apjoms ir lielākā daļa no šo ražojumu kopējās
 produkcijas Savienībā, izņemot gadījumus, kad:”.
 2. 11. pantam
 pievieno jaunu punktu:
 “11. Savienības
 līdzīgā ražojuma ražotāju pienākums ir sadarboties
 procedūrās, kas sāktas saskaņā ar 10. panta 8. punktu.”
 3. 12. panta 1. punktu groza šādi:
 a) trešo daļu
 aizstāj ar šādu:
 “Pagaidu
 kompensācijas maksājuma apmērs nepārsniedz provizoriski
 noteikto kompensējamo subsīdiju kopējo apmēru.”
 b) Beigās
 pievieno šādu daļu:
 “Pagaidu
 maksājumus nepiemēro divas nedēļas pēc tam, kad
 saskaņā ar 29.b pantu ieinteresētajām personām
 nosūtīta informācija. Šādas
 informācijas sniegšana neskar turpmākus lēmumus, ko var
 pieņemt Komisija.”
 4. 14. panta
 5. punktu aizstāj ar šādu:
 “5.
 Kompensējamo subsīdiju apjomu uzskata par minimālo, ja šāds
 to apjoms ir mazāks par 1 % ad valorem, izņemot
 izmeklēšanas, kas attiecas uz importu no jaunattīstības
 valstīm, kur minimuma robežvērtība ir 2 % ad valorem.”
 5. 15. panta
 1. punkta pēdējo daļu aizstāj ar šādu:
 “Kompensācijas
 maksājuma apmērs nepārsniedz noteikto kompensējamo
 subsīdiju apmēru.”
 6. 22. pantu
 groza šādi:
 a) 1. punktā
 pievieno šādu daļu:
 “Ja pēc
 izmeklēšanas, ko veic saskaņā ar 18. pantu, pasākumu
 vairs nepiemēro, visus iekasētos maksājumus pēc šādas
 izmeklēšanas sākšanas dienas atmaksā. Maksājumi būtu
 jāpieprasa valsts muitas dienestiem saskaņā ar Savienības
 tiesību aktiem, kas piemērojami muitas jomā.”
 b) 6. punktu
 svītro.
 7. 23. pantu
 groza šādi:
 a) 4. punkta
 otrajā teikumā “var būt” aizstāj ar “ir”.
 b) 6. punkta
 otro daļu aizstāj ar šādu:
 “Ja apiešanas prakse,
 process vai darbs notiek ārpus Savienības, atbrīvojumus var
 piešķirt tiem attiecīgā ražojuma ražotājiem, par kuriem
 konstatēts, ka tie nav iesaistīti šā panta 3. punktā
 definētajā apiešanas praksē.”
 c) 6. punkta
 trešo daļu aizstāj ar šādu:
 “Ja apiešanas prakse,
 process vai darbs notiek Savienībā, atbrīvojumus var
 piešķirt tiem importētājiem, kuri var pierādīt, ka tie
 nav iesaistīti šā panta 3. punktā definētajā
 apiešanas praksē.”
 8. 27. panta
 1. punkta pirmo daļu aizstāj ar šādu:
 “1. Ja ir daudz
 Savienības ražotāju, eksportētāju vai
 importētāju, ražojuma veidu vai darījumu, izmeklēšanu var
 ierobežot līdz: ”
 9. Aiz 29. panta iekļauj šādu pantu:
 “29.b pants
 Informācija par pagaidu pasākumiem
 1.
 Savienības ražotāji, importētāji un
 eksportētāji un to pārstāvju apvienības un izcelsmes
 valsts un/vai eksportētājvalsts pārstāvji var
 pieprasīt informāciju par pagaidu maksājumu plānoto
 noteikšanu. Šādas informācijas
 pieprasījumus iesniedz rakstiski termiņā, kas noteikts
 paziņojumā par procedūras sākšanu.
 Minētajām personām sniedz šādu informāciju
 vēlākais divas nedēļas pirms termiņa beigām, kas
 attiecībā uz pagaidu maksājumu noteikšanu minēts 12. panta
 1. punktā.
 Šādā
 informācijā ietver:
 a) tikai
 informācijas nolūkā — ierosināto maksājumu
 kopsavilkumu, un
 b)
 informāciju par subsīdijas starpības aprēķiniem un
 pienācīgu starpību, kas novērstu kaitējumu
 Savienības ražošanas nozarei, pienācīgi ņemot
 vērā vajadzību ievērot konfidencialitātes
 pienākumus, kas ietverti 29. pantā. Ieinteresētajām
 personām ir trīs darba dienu termiņš, kurā sniegt
 piezīmes par aprēķinu pareizību.
 2.
 Ja netiek paredzēts noteikt pagaidu maksājumus,
 bet tiek paredzēts turpināt izmeklēšanu, ieinteresētās
 personas divas nedēļas pirms termiņa beigām, kas
 attiecībā uz pagaidu maksājumu noteikšanu minēts 12. panta
 1. punktā, informē par maksājumu nenoteikšanu.”
 10. 31. panta 2.
 punktu aizstāj ar šādu:
 “2. Lai
 iestādes, pieņemot lēmumu par to, vai pasākumu noteikšana
 ir vai nav Savienības interesēs, paziņojumā par
 kompensācijas izmeklēšanas sākšanu noteiktajā
 termiņā Savienības ražotāji, varētu ņemt
 vērā visus viedokļus un informāciju, importētāji
 un to pārstāvju apvienības, reprezentatīvie lietotāji
 un patērētāju pārstāvju organizācijas var
 informēt par sevi un iesniegt informāciju Komisijai. Šādu
 informāciju vai attiecīgu tās kopsavilkumu dara pieejamu pārējām
 šajā punktā minētajām personām, un tām ir
 tiesības atbildēt uz šo informāciju.”
 3. pants
 Šī regula stājas spēkā
 nākamajā dienā pēc tās publicēšanas Eiropas
 Savienības Oficiālajā Vēstnesī.
 4. pants
 Šo regulu
 piemēro visām izmeklēšanām, par kuru sākšanu
 saskaņā ar Regulas (EK) Nr. 597/2009 10. panta 11. punktu
 vai Regulas (EK) Nr. 1225/2009 5. panta 9. punktu pēc
 šīs regulas spēkā stāšanās dienas publicēti
 paziņojumi Oficiālajā Vēstnesī.
 Šī regula uzliek saistības
 kopumā un ir tieši piemērojama visās dalībvalstīs.
 Briselē,
 Eiropas Parlamenta vārdā — Padomes
 vārdā —
 priekšsēdētājs priekšsēdētājs
 VIENKĀRŠOTS FINANŠU
 PĀRSKATS
 (izmanto vispārējas nozīmes
 Komisijas iekšējiem noteikumiem, kas ietekmē apropriācijas vai
 cilvēkresursus budžetā, ja cita veida finanšu pārskata
 izmantošana nav piemērota —Iekšējo noteikumu 23. pants)
 1 Regulas projekta nosaukums:
 Tirdzniecības aizsardzības
 instrumentu modernizēšana
 2 Attiecīgās politikas
 jomas un ABM/ABB darbības:
 20: Tirdzniecības politika
 3 Juridiskais pamats:
 ̈ Administratīvā
 autonomija þ Cits (precizēt):
 Padomes Regula (EK) Nr. 1225/2009 par
 aizsardzību pret importu par dempinga cenām no valstīm, kas nav
 Eiropas Kopienas dalībvalstis, un
 Padomes Regula (EK) Nr. 597/2009 par
 aizsardzību pret subsidētu importu no valstīm, kas nav Eiropas
 Kopienas dalībvalstis
 4 Apraksts un pamatojums:
 Spēkā esošie ES tirdzniecības
 aizsardzības instrumenti tiek modernizēti, lai uzlabotu to
 lietderību un efektivitāti. Šajā iniciatīvā ietilpst
 paziņojums, tiesību akta priekšlikums un pamatnostādnes.
 5 Ilgums un paredzamā
 finansiālā ietekme:
 5.1 Piemērošanas termiņš:
 ̈ Ierobežota ilguma regula: regula spēkā no [datums]
 līdz [datums]
 þ Neierobežota ilguma regula: spēkā no [datums]
 5.2 Paredzamā ietekme uz
 budžetu:
 Pieņemot regulas projektu:
 ̈ varēs gūt ietaupījumus
 þ būs nepieciešamas papildu izmaksas (šajā
 gadījumā norādīt attiecīgās daudzgadu finanšu
 shēmas kategorijas):
 5. pozīcijā:
 administratīvās izmaksas
 Aizpildiet paredzamās
 finansiālās ietekmes tabulu pielikumā attiecībā uz administratīvajām
 apropriācijām vai cilvēkresursu apropriācijām. Ja
 regulas projekts ir neierobežota ilguma, izmaksas jānorāda par katru
 izstrādes gadu, un tad par katru darbības gadu pie pilnas slodzes
 (slejā “Kopā/izmaksas gadā”).
 5.3 Trešo personu iemaksas regulas
 projekta finansējumā:
 Ja priekšlikums paredz dalībvalstu vai
 citu struktūru līdzfinansējumu (precizēt),
 norādīt paredzamo līdzfinansējuma apjomu, ja tas
 zināms.
 Apropriācijas
 miljonos EUR (3 zīmes aiz komata)
 || Gads n || Gads n+1 || Gads n+2 || Gads n+3 || Gads n+4 || Gads n+5 || Gads n+6 || Kopā
 Norādīt līdzfinansējuma avotu/struktūru || || || || || || || ||
 KOPĀ — Līdzfinansējuma apropriācijas || || || || || || || ||
 5.4 Skaitļu skaidrojums:
 Vidējās
 personāla izmaksas parādītas lapas http://www.cc.cec/budg/pre/legalbasis/pre-040-020_preparation_en.html
 apakšā.
 6 Saderība ar
 kārtējo daudzgadu finanšu shēmu:
 þ Priekšlikums ir saderīgs ar pašreizējo finanšu
 plānojumu
 ̈ Pieņemot priekšlikumu, daudzgadu finanšu shēmā
 jāpārplāno attiecīgā kategorija
 ̈ Pieņemot priekšlikumu, jāizmanto elastības
 instruments vai jāpārskata daudzgadu finanšu shēma[3]
 7 Ietaupījumu vai papildu
 izmaksu ietekme uz resursu sadali:
 þ Resursi, ko paredzēts iegūt, veicot iekšēju
 pārdali departamentu starpā
 ̈ Resursi jau iedalīti attiecīgajiem departamentiem
 ̈ Resursi jāpieprasa nākamajā sadales
 procedūrā
 Cilvēkresursu un administratīvo
 resursu vajadzības tiks segtas no līdzekļiem, ko var
 piešķirt vadošajam ĢD saskaņā ar ikgadējo resursu
 sadales procedūru, ņemot vērā budžeta ierobežojumus.
 PIELIKUMS:
 PAREDZAMĀ FINANSIĀLĀ IETEKME
 (ietaupījumi vai papildu izmaksas) UZ ADMINISTRATĪVAJĀM VAI
 CILVĒKRESURSU APROPRIĀCIJĀM
 FTE = pilnslodzes
 ekvivalents XX ir attiecīgā politikas joma vai sadaļa. Miljonos
 EUR (3 zīmes aiz komata)
 FTE personas/gadā || Gads || Gads || Gads || Gads || Gads || Gads || Gads || KOPĀ /Izmaksas gadā
 n || n+1 || n+2 || n+3 || n+4 || n+5 || n+6
 5. kategorija || FTE || apropriācijas || FTE || apropriācijas || FTE || apropriācijas || FTE || apropriācijas || FTE || apropriācijas || FTE || apropriācijas || FTE || apropriācijas || FTE || apropriācijas
 Štatu sarakstā ietvertās amata vietas (ierēdņi un/vai pagaidu darbinieki)
 XX 01 01 01 (Galvenā mītne un Komisijas pārstāvniecības) || 1 || 0,13 || 1 || 0,13 || 1 || 0,13 || 1 || 0,13 || 1 || 0,13 || 1 || 0,13 || 1 || 0,13 || 1 || 0,13
 XX 01 01 02 (Delegācijas) || || || || || || || || || || || || || || || ||
 Ārštata darbinieki ||
 XX 01 02 01 (vispārīgās apropriācijas) || || || || || || || || || || || || || || || ||
 XX 01 02 02 (Delegācijas) || || || || || || || || || || || || || || || ||
 Citas budžeta pozīcijas (precizēt) || || || || || || || || || || || || || || || ||
 Starpsumma — 5. kategorija || || || || || || || || || || || || || || || ||
 Ārpus 5. kategorijas ||
 Štatu sarakstā ietvertās amata vietas (ierēdņi un/vai pagaidu darbinieki)
 XX 01 05 01 (Netiešā pētniecība) || || || || || || || || || || || || || || || ||
 10 01 05 01 (Tiešā pētniecība) || || || || || || || || || || || || || || || ||
 Ārštata darbinieki
 XX 01 04 yy || || || || || || || || || || || || || || || ||
 - Galvenā mītne || || || || || || || || || || || || || || || ||
 - Delegācijas || || || || || || || || || || || || || || || ||
 XX 01 05 02 (Netiešā pētniecība) || || || || || || || || || || || || || || || ||
 10 01 05 02 (Tiešā pētniecība) || || || || || || || || || || || || || || || ||
 Citas budžeta pozīcijas (precizēt) || || || || || || || || || || || || || || || ||
 Starpsumma – ārpus 5. kategorijas || || || || || || || || || || || || || || || ||
 TOTAL || || || || || || || || || || || || || || || ||
 Cilvēkresursu un
 administratīvo resursu vajadzības tiks segtas no
 līdzekļiem, ko var piešķirt vadošajam ĢD saskaņā
 ar ikgadējo resursu sadales procedūru, ņemot vērā
 budžeta ierobežojumus.
 Citas
 administratīvās apropriācijas XX ir
 attiecīgā politikas joma vai sadaļa. Miljonos EUR (3 zīmes
 aiz komata)
 || Gads || Gads || Gads || Gads || Gads || Gads || Gads || KOPĀ
 n || n+1 || n+2 || n+3 || n+4 || n+5 || n+6
 5. kategorija || || || || || || || ||
 Galvenā mītne: || || || || || || || ||
 XX 01 02 11 01 - Komandējumu un reprezentācijas izmaksas || || || || || || || ||
 XX 01 02 11 02 — Konferenču un sapulču izmaksas || || || || || || || ||
 XX 01 02 11 03 – Komitejas || || || || || || || ||
 XX 01 02 11 04 – Pētījumi un konsultēšanās || || || || || || || ||
 XX 01 03 01 03 – Aprīkojums un mēbeles || || || || || || || ||
 XX 01 03 01 04 – Pakalpojumi un citi darbības izdevumi || || || || || || || ||
 Citas budžeta pozīcijas (attiecīgā gadījumā norādīt) || || || || || || || ||
 Delegācijas: || || || || || || || ||
 XX 01 02 12 01 – Komandējumi, konferences un reprezentācijas izmaksas || || || || || || || ||
 XX 01 02 12 02 — Personāla kvalifikācijas celšana || || || || || || || ||
 XX 01 03 02 01 – Iepirkumi, noma un saistīti izdevumi || || || || || || || ||
 XX 01 03 02 02 – Aprīkojums, mēbeles, materiāli un pakalpojumi || || || || || || || ||
 Starpsumma — 5. kategorija || || || || || || || ||
 Ārpus 5. kategorijas || || || || || || || ||
 XX 01 04 gg – Izdevumi tehniskai un administratīvai palīdzībai (neietverot ārštata darbiniekus) no darbības apropriācijām (kādreizējās “BA” pozīcijas) || || || || || || || ||
 - Galvenā mītne || || || || || || || ||
 - Delegācijas || || || || || || || ||
 XX 01 05 03 - Citi pārvaldības izdevumi netiešajai pētniecībai || || || || || || || ||
 10 01 05 03 - Citi pārvaldības izdevumi tiešajai pētniecībai || || || || || || || ||
 Citas budžeta pozīcijas (attiecīgā gadījumā norādīt) || || || || || || || ||
 Starpsumma – ārpus 5. kategorijas || || || || || || || ||
 KOPSUMMA || || || || || || || ||
 Cilvēkresursu un
 administratīvo resursu vajadzības tiks segtas no
 līdzekļiem, ko var piešķirt vadošajam ĢD saskaņā
 ar ikgadējo resursu sadales procedūru, ņemot vērā
 budžeta ierobežojumus.
 [1] OV L 343, 22.12.2009., 51. lpp.
 [2] OV L 188, 18.7.2009., 93. lpp.
 [3] Skatīt Iestāžu nolīguma 19. un 24. punktu.


type: legislation

jurisdiction: EU

text:
 EIROPAS KOMISIJA
 Briselē, 14.10.2019
 COM(2019) 472 final
 2019/0225(NLE)
 Priekšlikums
 PADOMES LĒMUMS
 par to, lai Eiropas Savienības vārdā noslēgtu protokolu, ar ko groza Starptautisko Konvenciju par Atlantijas tunzivju saglabāšanu
 PASKAIDROJUMA RAKSTS
 1.PRIEKŠLIKUMA KONTEKSTS
 •Priekšlikuma pamatojums un mērķi
 Starptautiskā Konvencija par Atlantijas tunzivju saglabāšanu (ICCAT konvencija), izveidojot ICCAT komisiju, tiecas veicināt sadarbību, kuras mērķis ir uzturēt Atlantijas okeāna tunzivju un tunzivjveidīgo zivju populācijas maksimālajā ilgtspējīgas ieguves apjomā pārtikas un citām vajadzībām. Konvencija stājās spēkā 1969. gada 21. martā. Savienība ir šīs konvencijas puse un saskaņā ar Padomes 1986. gada 9. jūnija lēmumu
 1
 ir to apstiprinājusi.
 Starptautiskā Atlantijas tunzivju saglabāšanas komisija (ICCAT komisija) ir struktūra, kas izveidota ar ICCAT konvenciju un kas paredzēta tās kompetencē ietilpstošo sugu saglabāšanai un pārvaldībai. ICCAT komisijai ir pilnvaras pieņemt ieteikumus, kas ir saistoši līgumslēdzējām pusēm. Savienība kā ICCAT konvencijas līgumslēdzēja puse ir ICCAT komisijas locekle, un tai komisijā ir līdzdalības tiesības un balsstiesības.
 Lai uzlabotu konvencijas efektivitāti un stiprinātu to sugu saglabāšanu un pārvaldību, kuras ietilpst tās kompetencē, ICCAT komisija ir vienojusies par to, ka jāveic konvencijas grozījumi. Padome 2013. gada 13. maijā pilnvaroja Komisiju Eiropas Savienības vārdā risināt sarunas par konvencijas grozījumiem
 2
 .
 No 2013. līdz 2018. gadam ICCAT komisijā ir notikušas apspriedes par vajadzīgajiem konvencijas grozījumiem. Rezultātā ir izstrādāts konvenciju grozošā protokola projekts. Galvenie grozījumi pēc to stāšanās spēkā:
 (1)paplašinās konvencijas darbības jomu attiecībā uz haizivju saglabāšanu un pārvaldību;
 (2)precizēs balsošanas noteikumus un kvorumu ICCAT komisijā, jo īpaši vairākuma prasības situācijās, kad nevar panākt vienprātību;
 (3)noteiks principus, pēc kādiem ICCAT komisija un tās locekles vadās ar ICCAT konvenciju saistītajā darbā;
 (4)no sešiem uz četriem mēnešiem saīsinās ICCAT komisijas pieņemto ieteikumu spēkā stāšanās laikposmu pēc paziņošanas ICCAT loceklēm;
 (5)precizēs iebildumu procedūras izmantojumu attiecībā uz ICCAT komisijas pieņemtajiem ieteikumiem;
 (6)ļaus uzlabot sadarbības partneru, kas nav līgumslēdzējas puses, un zvejas tiesību subjektu līdzdalību ICCAT komisijas darbā, un
 (7)ieviesīs ICCAT strīdu izšķiršanas mehānismu, kas ir brīvprātīgs, bet pusēm, kuras to izmanto, tā iznākums būs galīgs un saistošs.
 Konvencijas grozījumi uzskatāmi arī par iespēju samazināt nelielas atšķirības starp vienlīdz autentiskajām konvencijas angļu, franču un spāņu valodas redakcijām. Tādēļ protokolā ir aptverti visi šo trīs valodu redakciju noteikumi, kuros jāveic grozījumi.
 Protokolu pieņems līgumslēdzējas puses ICCAT komisijas 28. kārtējā sanāksmē, kas notiks 2019. gada 18.–25. novembrī.
 Šis priekšlikums attiecas uz Padomes lēmumu, ar ko pilnvaro protokolu Savienības vārdā noslēgt.
 Protokols veido daļu no plašāka kopuma, kas ietver arī:
 (8)ICCAT rezolūciju par zvejas tiesību subjektu līdzdalību saskaņā ar grozīto ICCAT konvenciju. Šī rezolūcija precizē konvencijas grozījumus par tādu pušu līdzdalību, kuras nav līgumslēdzējas puses, jo īpaši attiecībā uz to, ka Taivāna ir zvejas tiesību subjekts, uz kuru paredzēts attiecināt ar protokola 11. pantu konvencijai pievienoto 2. pielikumu par zvejas tiesību subjektiem, un
 (9)ICCAT ieteikumu par zivīm, kuras tiek uzskatītas par tunzivju un tunzivjveidīgo sugām vai okeāna, pelaģiskajām un tālu migrējošajām plātņžaunzivīm. Ieteikumā ir precizētas sugas, uz kurām attiecas konvencija, jo īpaši nepārprotami nosakot, ka “ICCAT sugas” ietver plātņžaunzivis (haizivis un rajas), kas ir okeāna, pelaģiskās un tālu migrējošās sugas.
 Rezolūciju un ieteikumu ICCAT komisija pieņems līdztekus protokola pieņemšanai, ko veic līgumslēdzējas puses. Atbilstīgi ICCAT konvencijas VIII panta 2. punktam ieteikums stāsies spēkā sešus mēnešus pēc dienas, kurā par to ir paziņots līgumslēdzējām pusēm. Ieteikums līgumslēdzējai pusei nebūs saistošs, ja tā ir iesniegusi un atkārtoti apstiprinājusi iebildumu pret to. Ja iebildumu atbalsta līgumslēdzēju pušu vairākums, ieteikums nestājas spēkā.
 •Saskanība ar esošajiem rīcībpolitikas noteikumiem konkrētajā rīcībpolitikas jomā
 Reģionālās zvejniecības pārvaldības organizācijas (RZPO) ir starptautiskas organizācijas, kurās apvienojušās valstis, no kurām dažas ir piekrastes valstis; reģionālas ekonomiskās integrācijas organizācijas, piemēram, Eiropas Savienība, un zvejas tiesību subjekti, kas ir ieinteresēti zvejot konkrētā apgabalā. Dažas RZPO pārvalda visus zivju krājumus konkrētā apgabalā, savukārt citas jo īpaši koncentrējas uz tālu migrējošām sugām, it sevišķi tunzivīm, ģeogrāfiski plašos apgabalos. Kaut gan dažām ir tikai konsultatīva loma, lielākajai daļai ir pārvaldības pilnvaras, lai noteiktu nozvejas un zvejas piepūles ierobežojumus, tehniskos pasākumus, kā arī kontroles pienākumus.
 Eiropas Savienība, ko pārstāv Eiropas Komisija, atbalsta un aktīvi sekmē ICCAT darbu saskaņā ar Komisijas paziņojumu par līdzdalību reģionālās zvejniecības organizācijās (RZO)
 3
 , Eiropas Parlamenta un Padomes Regulas (ES) Nr. 1380/2013 par kopējo zivsaimniecības politiku
 4
 29. pantu un Padomes 2012. gada 19. marta secinājumiem par Komisijas paziņojumu par kopējās zivsaimniecības politikas ārējo dimensiju
 5
 . Konvencijas grozījumi ir vajadzīgi, lai nodrošinātu ICCAT pārvaldīto jūras bioloģisko resursu un jūras vides, kā arī uz ICCAT sugām vērstās zvejas darbībās nozvejoto zivju sugu ilgtspējīgu izmantošanu, pārvaldību un saglabāšanu.
 •Saskanība ar citām Savienības rīcībpolitikas jomām
 Saskaņā ar ES Augstās pārstāves ārlietās un drošības politikas jautājumos un Eiropas Komisijas kopīgo paziņojumu “Starptautiskā okeānu pārvaldība — okeānu nākotnes veidošanas darbakārtība”
 6
 un Padomes secinājumiem par šo kopīgo paziņojumu
 7
 galvenā Savienības darbības iezīme šajos forumos ir tādu pasākumu sekmēšana, kas atbalsta un stiprina RZPO efektivitāti un vajadzības gadījumā uzlabo to pārvaldību.
 2.JURIDISKAIS PAMATS, SUBSIDIARITĀTE UN PROPORCIONALITĀTE
 •Juridiskais pamats
 Šis priekšlikums Padomes lēmumam pamatojas uz Līgumu par Eiropas Savienības darbību un jo īpaši tā 43. panta 2. punktu, lasītu saistībā ar 218. panta 6. punktu.
 •Subsidiaritāte (neekskluzīvas kompetences gadījumā)
 Nepiemēro.
 •Proporcionalitāte
 Šis priekšlikums nepārsniedz darbības, kas ir vajadzīgas, lai sasniegtu izvirzīto mērķi, proti, lai Savienība noslēgtu protokolu.
 •Juridiskā instrumenta izvēle
 Līguma par Eiropas Savienības darbību 218. panta 6. punkts nosaka, ka ir vajadzīgs Komisijas priekšlikums Padomes lēmumam par protokola noslēgšanu.
 3.EX POST IZVĒRTĒJUMU, APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI
 •Ex post izvērtējumi/ spēkā esošo tiesību aktu atbilstības pārbaudes
 Nepiemēro.
 •Apspriešanās ar ieinteresētajām personām
 Padome 2013. gada 13. maijā pilnvaroja Komisiju Eiropas Savienības vārdā risināt sarunas par konvencijas grozījumiem.
 Grozījumi tika sagatavoti ICCAT īpaši izveidotās konvencijas grozījumu darba grupas sešās sanāksmēs, no kurām pirmā notika 2013. gada 10.–12. jūlijā un pēdējā — 2018. gada 24.–25. maijā. Dalībvalstis tika informētas par sarunu gaitu.
 •Ekspertu atzinumu pieprasīšana un izmantošana
 Konvencijas grozījumu sagatavošanā, kā arī ICCAT sarunās par šiem grozījumiem Komisija iesaistīja dalībvalstu ekspertus.
 •Ietekmes novērtējums
 Nepiemēro.
 •Normatīvā atbilstība un vienkāršošana
 Nepiemēro.
 •Pamattiesības
 Nepiemēro.
 4.IETEKME UZ BUDŽETU
 Šis priekšlikums nerada papildu izmaksas ES budžetā.
 5.CITI ELEMENTI
 •Īstenošanas plāni un uzraudzības, novērtēšanas un ziņošanas kārtība
 Nepiemēro.
 •Skaidrojošie dokumenti (attiecībā uz direktīvām)
 Nepiemēro.
 •Konkrētu priekšlikuma noteikumu sīks skaidrojums
 Nepiemēro.
 2019/0225 (NLE)
 Priekšlikums
 PADOMES LĒMUMS
 par to, lai Eiropas Savienības vārdā noslēgtu protokolu, ar ko groza Starptautisko Konvenciju par Atlantijas tunzivju saglabāšanu
 EIROPAS SAVIENĪBAS PADOME,
 ņemot vērā Līgumu par Eiropas Savienības darbību un jo īpaši tā 43. panta 2. punktu, lasītu saistībā ar 218. panta 6. punkta otrās daļas a) apakšpunkta v) punktu,
 ņemot vērā Eiropas Komisijas priekšlikumu,
 ņemot vērā Eiropas Parlamenta piekrišanu
 8
 ,
 tā kā:
 (1)Saskaņā ar Padomes [XXXX] Lēmumu [XXXX] protokols, ar kuru groza Starptautisko Konvenciju par Atlantijas tunzivju saglabāšanu, tika parakstīts [XXXX] un tiek piemērots provizoriski no šā protokola spēkā stāšanās dienas līdz tā noslēgšanai vēlākā laikā.
 (2)Kā paredz Eiropas Parlamenta un Padomes Regula (ES) Nr. 1380/2013
 9
 , Savienībai ir jānodrošina, ka zvejas un akvakultūras darbības ilgtermiņā ir ekoloģiski ilgtspējīgas un tiek pārvaldītas atbilstīgi mērķim nodrošināt ieguvumus ekonomiskajā, sociālajā un nodarbinātības jomā un veicināt pārtikas pieejamību. Tā paredz arī to, ka Savienībai zvejniecības pārvaldībā jāievēro piesardzīga pieeja un tās mērķim jābūt nodrošināt, lai dzīvo jūras bioloģisko resursu izmantošanas rezultātā iegūto īpatņu populācijas tiktu atjaunotas un uzturētas virs līmeņa, kas nodrošina maksimālo ilgtspējīgas ieguves apjomu. Turklāt tā nosaka, ka Savienībai ir jāpieņem pārvaldības un saglabāšanas pasākumi, kuru pamatā ir labākie pieejamie zinātniskie ieteikumi, jāatbalsta zinātnisko atziņu gūšana un zinātnisko ieteikumu izstrāde, pakāpeniski jāizskauž izmetumi un jāveicina zvejas metodes, kas palīdz nodrošināt selektīvāku zveju un, ciktāl iespējams, nevēlamu nozveju nepieļaušanu un samazināšanu, kā arī zveju, kurai ir maza ietekme uz jūras ekosistēmu un zvejas resursiem. Turklāt Regulā (ES) Nr. 1380/2013 ir konkrēti noteikts, ka minētie mērķi un principi Savienībai jāpiemēro ārējās attiecībās zivsaimniecības jomā. Protokols atbilst šiem mērķiem.
 (3)Kā norādīts ES Augstās pārstāves ārlietās un drošības politikas jautājumos un Eiropas Komisijas kopīgajā paziņojumā “Starptautiskā okeānu pārvaldība — okeānu nākotnes veidošanas darbakārtība”
 10
 un Padomes secinājumos par šo kopīgo paziņojumu
 11
 , centrālais Savienības darbības aspekts šajos forumos ir tādu pasākumu veicināšana, kas atbalsta un stiprina reģionālo zvejniecības pārvaldības organizāciju (RZPO) efektivitāti un vajadzības gadījumā uzlabo to pārvaldību. Protokols pilnībā saskan ar šiem mērķiem.
 (4)Protokols būtu jāapstiprina Eiropas Savienības vārdā,
 IR PIEŅĒMUSI ŠO LĒMUMU.
 1. pants
 Ar šo Savienības vārdā apstiprina protokolu, ar ko groza Starptautisko Konvenciju par Atlantijas tunzivju saglabāšanu.
 2. pants
 Padomes priekšsēdētājs norīko personu, kas ir tiesīga Savienības vārdā deponēt protokola apstiprināšanas instrumentu saskaņā ar protokola 13. pantu.
 3. pants
 Šis lēmums stājas spēkā tā pieņemšanas dienā
 12
 .
 Briselē,
 Padomes vārdā
 priekšsēdētājs
 (1)
 Padomes Lēmums (1986. gada 9. jūnijs) par Kopienas pievienošanos Starptautiskajai Konvencijai par tunzivju saglabāšanu Atlantijas okeānā, kas grozīta ar Protokolu, kurš pievienots Nobeiguma aktam, ko 1984. gada 10. jūlijā Parīzē parakstījuši minētās konvencijas pušu pilnvarotie (OV L 162, 18.6.1986., 33. lpp.).
 (2)
 Padomes Lēmums (2013. gada 13. maijs), ar ko pilnvaro Komisiju Eiropas Savienības vārdā sākt sarunas par grozījumiem Starptautiskajā konvencijā par Atlantijas tunzivju saglabāšanu.
 (3)
 COM/99/0613 final.
 (4)
 Eiropas Parlamenta un Padomes Regula (ES) Nr. 1380/2013 par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK (OV L 354, 28.12.2013., 22. lpp.).
 (5)
 COM(2011) 424, 13.7.2011.
 (6)
 JOIN(2016) 49 final.
 (7)
 7348/1/17 REV 1.
 (8)
 OV C , , . lpp.
 (9)
 Eiropas Parlamenta un Padomes Regula (ES) Nr. 1380/2013 (2013. gada 11. decembris) par kopējo zivsaimniecības politiku un ar ko groza Padomes Regulas (EK) Nr. 1954/2003 un (EK) Nr. 1224/2009 un atceļ Padomes Regulas (EK) Nr. 2371/2002 un (EK) Nr. 639/2004 un Padomes Lēmumu 2004/585/EK (OV L 354, 28.12.2013., 22. lpp.).
 (10)
 JOIN(2016) 49 final, 10.11.2016.
 (11)
 7348/1/17 REV 1, 24.3.2017.
 (12)
 Protokola spēkā stāšanās datumu Padomes Ģenerālsekretariāts publicēs Eiropas Savienības Oficiālajā Vēstnesī.